Ego Willelmus, Autissiodorensis episcopus, notum facio presentibus et futuris quod Aremburgis de Firmitate, mater Hervei, cellerarii Sancti-Stephani Autissiodorensis, ob remedium anime sue et antecessorum suorum, concessit et in elemosinam dimisit ecclesie de Crisennone quicquid habebat in furno de Porta Fesseel, cujus eleemosine donationem prenominatus Herveus in presentia nostra laudavit et concessit, tali conditione: quod due sorores sue, Arenburgis scilicet et Lucia, moniales predicte ecclesie, redditum prescripti furni habeant, quoadusque vixerint; altera autem earum decedente, in alterius cedet possessionem; post decessum vero ambarum, ad ecclesiam revertetur imperpetuum, pacifice et libere possidendum. Quod ut ratum et immobile permaneret, ad preces ejusdem Hervei, scripto mandari et sigilli nostri auctoritate muniri fecimus. Hujus rei testes sunt: Reinaldus Richardi; Bonamicus, archipresbiter Autissiodori; Narjotus de Sarmasia; Stephanus Ollant; Gaufridus de Chanquolia; Isanbardus, diaconus; Gauterus, canonicus de Abbatia; Johannes de Prato-Gileberti, et plures alii. Actum, anno Domini Mº Cº LXXº VIIº.